paragraph_text: Stupnički Kuti su posavsko selo u općini Bebrina, u Brodsko-posavskoj županiji, smješteno 20 km zapadno od Slavonskoga Broda i 4 km od rijeke Save u posavskoj ravnici. Nalaze se na županijskoj cesti Brodski Stupnik - Slavonski Brod. Susjedna sela su Slavonski Kobaš, Bebrina i Brodski Stupnik. U selu se nalazi crkva svete Katarine, društveni dom te zgrada osnovne škole.